Eelnõu

**NARVA LINNAVOLIKOGU**

**OTSUS**

Narva

**Riigihanke „Narva linnale audiitorteenuste osutamine aastateks 2018-2021“**

**hankemenetluse korraldamine**

**1. Asjaolud ja menetluse käik**

Narva Linnavolikogu on 18.12.2014 otsusega nr 151 määranud Narva linnale audiitorteenuste osutajaks Narva linna 2014., 2015., 2016. ja 2017. aasta konsolideeritud raamatupidamise aastaaruannete ja eelarve täitmise aruannetele Audest Audiitorteenuste OÜ. Leping audiitorfirmaga kehtis kuni 30.06.2018.a. Sellega seoses tuleb korraldada hankemenetlust järgnevate aruandeperioodidele audiitorteenuste osutaja leidmiseks juhindudes Riigihangete seaduses (edaspidi RHS) sätestatud korrast. Audiitorteenuse leping on otstarbekas sõlmida neljaks aastaks, et tagada ühe audiitorettevõte poolt osutatava teenuse järjepidevust. Narva linnavolikogu revisjonikomisjon teeb ettepanekuid ja annab soovitusi tingimuste osas, mis peaksid olema hanketingimustes ning millele peaks vandeaudiitor vastama.

**2. Õiguslikud alused**

Kohaliku omavalitsuse korralduse seaduse § 22 punkti 1 lõike 1 alusel on valla- või linnaeelarve vastuvõtmine ja muutmine ning majandusaasta aruande kinnitamine ning audiitori määramine volikogu ainupädevuses.

RHS § 5 lõike 1 kohaselt nimetatud seaduses sätestatud korda on kohustatud järgima avaliku sektori hankija. RHS § 5 lõike 2 punkti 2 kohaselt avaliku sektori hankijaks on kohaliku omavalitsuse üksus.

Audiitortegevuse seaduse § 91 lõike 3 kohaselt on kohaliku omavalitsuse üksusele raamatupidamise aastaaruande auditeerimine kohustuslik.

**3. Otsus**

* 1. Algatada riigihanke „Narva linnale audiitorteenuste osutamine aastateks 2018-2021“ hankemenetlus.
  2. Narva Linnavalitsusel hankedokumentide koostamisel arvestada revisjonikomisjoni soovitusi ning viia läbi hankemenetlus „Narva linnale audiitorteenuste osutamine aastateks 2018-2021“.
  3. Esitada edukaks tunnistatud pakkuja Narva Linnavolikogule otsuse vastuvõtmiseks.

**4. Rakendussätted**

4.1 Otsus jõustub seadusega ettenähtud korras.

4.2 Otsust on võimalik vaidlustada Tartu Halduskohtu Jõhvi kohtumajas 30 päeva jooksul arvates otsuse teatavakstegemisest.

Narva Linnavolikogu esimees